Geir Inge Sivertsen

Geir Inge Sivertsen (født 29. august 1965) er en norsk politiker (H) og forretningsmann som er ordfører i Senja kommune. Han var fiskeri- og sjømatminister i Erna Solbergs regjering fra 24. januar til 2. mars 2020.

Fra 2011 til 2019 var han ordfører i Lenvik kommune, hvor han hadde sittet i kommunestyret siden 1999. Fra 2020 til 2023 var han varaordfører i den sammenslåtte Senja kommune, og han er fylkestingsrepresentant i Troms og Finnmark. Fra 4. november 2019 til han ble fiskeriminister 24. januar 2020 var Sivertsen statssekretær for næringsminister Torbjørn Røe Isaksen i Nærings- og fiskeridepartementet.

Før han ble ordfører var Sivertsen administrerende direktør i Nor-Team Entreprenørforretning på Finnsnes. Han er utdannet bygningsingeniør fra Narvik ingeniørhøgskole fra 1989 og sivilingeniør i bygningsteknikk fra Norges tekniske høgskole fra 1992. Han har også gått befalskurset ved Befalsskolen for Infanteriet i Nord-Norge.

Sivertsen var frimurer av 9. og nest høyeste grad («Høyt opplyste St. Johanneslogens betroede broder» og «Canonici Inferiores og kommandør av vår Herre Jesu Kristi hellige og fattige tempelorden»). Han meldte seg ut av Den Norske Frimurerorden den 26. februar 2020.

Geir Inge Sivertsen var fra han ble statssekretær 4. november 2019 til ut året 2019 samtidig ordfører i Lenvik, og fikk lønn fra begge steder. Den 11. desember 2019 innvilget Senja kommunestyre én og en halv måneds etterlønn til Sivertsen, som han hadde søkt om etter at han ble statssekretær. Ifølge kommuneloven skal etterlønn avkortes mot annen lønn, men dette skjedde ikke – selv om dette var omtalt i saksframlegget for kommunestyret. Dagbladet omtalte Sivertsens etterlønn 14. februar 2020.[https://www.dagbladet.no/nyheter/fiskeriministeren-fikk-ordforer-etterlonn-mens-han-var-statssekretaer/72137178 Dagbladet avslører:
Fiskeriministeren fikk ordfører-etterlønn mens han var statssekretær]. Dagbladet. 14. februar 2020. Besøkt 3. mars 2020 Deretter ble Sivertsen presset fra mange hold. Det ble avslørt at han også hadde mottatt godtgjørelse fra fylkestinget, selv om han hadde sagt til statsministeren at han skulle gå ut av dette vervet.Sivertsen fulgte ikke avtalen med Erna Solberg: Skulle si opp verv før nyttår . VG, 24. februar 2020. Mange krevde Sivertsens avgang. Om kvelden fredag 28. februar 2020 sendte Sivertsen ut en pressemelding der han kunngjorde at han hadde bedt om å gå av. «– Sakene om styreverv og etterlønn har tatt all fokus bort fra den jobben jeg som fiskeri- og sjømatminister ønsker å gjøre for å utvikle Norges viktigste næring. Næringen fortjener en minister som kan ha fullt fokus på de oppgaver som må gjøres for å få dette til. Sakene har også blitt en belastning for regjeringen og for mitt parti Høyre», het det.Sivertsen ber om å få gå av. ilaks.no. 28. februar 2020. Besøkt 3. mars 2020
Da han gikk av som statsråd søkte han om tre måneder etterlønn. Statsministerens kontor innvilget etterlønn i en måned.

 Referanser 

 Eksterne lenker 



Kategori:Alumni fra NTH
Kategori:Høyre-ordførere i Troms
Kategori:Høyre-statsråder
Kategori:Høyre-politikere i Troms
Kategori:Lokalpolitikere i Senja
Kategori:Norske bygningsingeniører
Kategori:Norske fiskeriministre
Kategori:Norske frimurere
Kategori:Ordførere i Lenvik
Kategori:Ordførere i Senja
Kategori:Statsråder i Regjeringen Solberg
Kategori:Statssekretærer fra Høyre
Kategori:Statssekretærer i Regjeringen Solberg
Kategori:Vararepresentanter til Stortinget